PATVIRTINTA

Trakų r. Lentvario Motiejaus Šimelionio

gimnazijos direktoriaus

2019-06-21 įsakymu Nr.V-95

**TRAKŲ R. LENTVARIO MOTIEJAUS ŠIMELIONIO GIMNAZIJOS**

**MOKYKLINIŲ UNIFORMŲ DĖVĖJIMO**

**REGLAMENTAS**

**I.BENDROSIOS NUOSTATOS**

1. Mokyklinės uniformos privalomos visiems Trakų r. Lentvario Motiejaus Šimelioniogimnazijos mokiniams.

**II.MOKYKLINIŲ UNIFORMŲ DĖVĖJIMO TVARKA**

2. Mokinys gimnazijoje privalo dėvėti tvarkingą, gimnazijos patvirtintą uniformą.

3. Uniforma gimnazijoje dėvima per visus mokslo metus. Pirmadieniais–ketvirtadieniais uniforma

yra privaloma, penktadieniais – neprivaloma (ne švenčių metu).

4. Uniforma privaloma per egzaminus, įskaitas, atstovaujant mokyklą kitose įstaigose bei

oficialiuose renginiuose.

**III.MOKYKLINIŲ UNIFORMŲ DĖVĖJIMO PRIEŽIŪRA BEI ATSAKOMYBĖ**

5. Už mokyklinių uniformų dėvėjimo reglamento laikymąsi atsakingi mokiniai, mokinių tėvai,

mokytojai, klasės vadovas.

6. Mokytojas, pastebėjęs pamokoje mokinį be mokyklinės uniformos, įrašo pastabą į e-dienyną.

7. Pažeidus mokyklinių uniformų dėvėjimo reglamentą:

7.1. pirmą kartą – klasės vadovo pokalbis su mokiniu;

7.2. antrą kartą – klasės vadovo pokalbis su mokinio tėvais;

7.3. trečią kartą – mokinys kviečiamas į Vaiko gerovės komisiją, kur yra svarstomas jo elgesys.

**IV.MOKYKLOS PATVIRTINTA MOKYKLINĖ UNIFORMA**

8. Privalomoji komplektacija:

8.1. Tamsiai mėlynas švarkas, džemperis ar megztinis su gimnazijos emblema/ženkleliu, šviesūs vienspalviai marškinėliai/ palaidinė (šaltuoju metų laiku);

8.2. švenčių metu po švarku privaloma vilkėti baltus marškinius/palaidinę, ryšėti kaklaraiščius ar kaklaskares ir dėvėti klasikinio stiliaus kelnes/ sijonus;

8.3. Kaklaraištis ar kaklaskarė (privalomas/a mokyklos švenčių ir oficialių renginių metu);

8.4. Šviesūs vienspalviai marškinėliai su gimnazijos ženkliuku (šiltuoju metų laiku).

9. Papildoma (neprivaloma) komplektacija:

9.1. Berniukams: klasikinio stiliaus kelnės;

9.2. Mergaitėms: klasikinio stiliaus sijonas ar kelnės.

10. Rekomendacijos:

10.1. Po švarkais dėvėti rekomenduojama šviesius vienspalvius drabužius;

11. Draudžiama:

11.1. Su uniforminiu švarku dėvėti sportinę aprangą.

SUDERINTA

Trakų r. Lentvario Motiejaus Šimelionio

Gimnazijos tarybos

2019–06 –17 posėdžio nutarimu Protokolas Nr. 5